**Kuusimäen koulu** on Lappeenrannan Kourulassa sijaitseva noin 110 oppilaan ja 11 opettajan alakoulu. Se aloitti toimintansa vuonna 1973 Sunisenkadulla sijaitsessa puisessa koulurakennuksessa, joka suljettiin sisäilmaongelmien takia helmikuussa 2011 ja paloi osittain helmikuussa 2014. Koulu suljetaan Lappeenrannan länsialueen kouluverkkouudistuksen myötä ensimmäistä ja toista luokkaa lukuun ottamatta. Kuusimäen koulu on yksi Sammonlahden palvelualueen viidestä alakoulusta. Alueen yläkoulu on Sammonlahden koulu.

Historia
--------

Kun Sunisenkadun alataloksi kutsutussa rakennuksessa ilmeni homeongelma ja se päätettiin sulkea helmikuussa 2011, koulussa toimineet luokat 1–3 sekä iltapäiväkerho siirrettiin Helsingintien toisella puolella sijaitsevaan ylätaloksi kutsuttuun Katajakadun rakennukseen. Tilanpuutteen vuoksi läheisistä seurakunnan tiloista vuokrattiin kaksi opetustilaa. Kuusimäen koulussa toimineet maahanmuuttajien valmistavat luokat ja muut erityisluokat siirtyivät Lappeen kouluun sen valmistuttua 2012, jolloin Kuusimäen koulun oppilasmäärä väheni ja kaikki oppilaat mahtuivat Katajakadun rakennukseen.

Lappeenrannan kaupunginvaltuusto päätti maanantaina 28. marraskuuta 2016 pitämässään kokouksessa sulkea Kuusimäen koulun ensimmäistä ja toista luokkaa lukuun ottamatta. Kuusimäen koulun oppilaat siirtyvät Sammonlahden kouluun, joka laajenee Lappeenrannan länsialueen kouluverkkouudistuksen myötä tuhannen oppilaan kouluksi.

Koulurakennukset
----------------

Kourulan palloiluhalli.
### Katajakadun rakennus

Katajakadun ylätaloksi kutsuttu rakennus on punaruskeaa tiiltä. Ylätalon peruskorjaus maksaisi 3,8 miljoonaa. Sen lähellä on Kourulan palloiluhalli, hiekkakenttä ja tenniskenttä, jota käytetään talvella ulkojääkiekkokenttänä.

### Sunisenkadun rakennus

Kuusimäen koulun ensimmäinen rakennus rakennettiin Sunisenkadulle 1973 alun perin väliaikaiseksi. Sunisenkadun alataloksi kutsuttu rakennus oli tasakattoinen vaaleansininen puukoulu. Ylätaloksi kutsutun toisen rakennuksen valmistuttua alatalossa toimivat luokat 1–3 sekä iltäpäiväkerho. Alatalossa ilmeni tammikuussa 2011 tehdyssä sisäilmaselvityksessä sisäilmaongelmia, Koulunkäynti alatalossa loppui helmikuussa 2011. joita ei Tilakeskuksen selvityksen mukaan kannattanut peruskorjata. Alatalo paloi osittain 7. helmikuuta 2014, jonka jälkeen se purettiin. Koulun paikalle alettiin rakentaa kaksi kerrostaloa.

#### Alatalon palo

Purkupäätöksen saanut Kuusimäen koulun Sunisenkadun rakennus syttyi 7. helmikuuta 2014 tuleen. Kaksi 15-vuotiasta poikaa olivat polttaneet koulun sisällä paperia. Rakennus oli osittain lukitsematon, joten siellä oli käynyt ennenkin. Pelastuslaitos sai palosta hälytyksen 15.36. Sammutustöitä haittasi vesipostiverkoston puuttuminen alueelta. Sammutusvettä jouduttiinkin kuljettamaan paikalle säiliöautoilla. Alatalon viereissä kaksi Sunisenkadun puolella kasvanutta mäntyä syttyi tuleen. Pelastystyöt kestivät pitkälle iltaan ja rakennuksen rauniot savusivat vielä seuraavana päivänä. Paloiltana koulun arvioitiin tuhoutuvan palossa kokonaan, mutta osa siitä jäi pystyyn. Poliisi tutki paloa törkeänä tuhotyönä. Palon sytyttävät eivät joutuneet ikänsä takia rikosvastuuseen, mutta kiinteistön omistaja vaati heiltä yli 30 000 euron vahingonkorvauksia.

Rehtorit
--------

* Juha Järvinen
* Sami Tapanainen (nyk.)

Lähteet
-------

1. 1 2 3  Kuusimäen koulu | Yhteystiedot *Peda.net*. Lappeenrannan kaupunki.  Arkistoitu 28.11.2016. Viitattu 27.11.2016.
2. 1 2  Perusopetuksen oppilastilasto (PDF) *Kasvatus- ja opetustoimi*.  20.9.2016. Lappeenrannan kaupunki.  Arkistoitu 30.11.2016. Viitattu 29.11.2016.
3. 1 2 3  Schönberg, Kalle: Lappeenrannan länsialueelle yksi yläkoulu *Yle Uutiset*.  28.11.2016. Viitattu 29.11.2016.
4. 1 2  Sammonlahden palvelualue Lappeenrannan kaupunki.  Arkistoitu 10.7.2016. Viitattu 13.2.2016.
5. 1 2 3 4 5 6  Kuusimäen alakoululle tulossa purkutuomio *Yle Uutiset*.  21.1.2011. Viitattu 28.11.2016.
6. ↑  Luukko, Johanna: Lappeenrannan länsialueelle kaavaillaan uutta koulua *Yle Uutiset*.  19.11.2012. Viitattu 29.11.2016.
7. 1 2  Kuusimäen koulun evakkopaikka vielä epäselvä *Yle Uutiset*.  17.1.2011. Viitattu 28.11.2016.
8. 1 2  Kuusimäen entinen koulu tuhoutuu kokonaan *Etelä-Saimaa*.  7.2.2104.  Arkistoitu 28.11.2016. Viitattu 29.11.2016.
9. ↑  Kuusimäen koulu purettaneen *Etelä-Saimaa*.  21.1.2011.  Arkistoitu 28.11.2016. Viitattu 28.11.2016.
10. ↑  Kuusimäen koulussa sisäilmaongelmia *Yle Uutiset*.  11.1.2011. Viitattu 28.11.2016.
11. ↑  Mälkiä, Heli: Lappeenrannan Asuntopalvelut rakentaa kerrostalon vanhan koulun tilalle *Yle Uutiset*.  12.11.2013. Viitattu 28.11.2016.
12. ↑  Väisänen, Riitta: Palaneen Kuusimäen koulun tilalle on tulossa kerrostaloja *Yle Uutiset*.  4.3.2015. Viitattu 28.11.2016.
13. 1 2  Poliisi aloitti Kuusimäen koulupalon tutkinnan *Etelä-Saimaa*.  8.2.2014.  Arkistoitu 28.11.2016. Viitattu 29.11.2016.
14. 1 2 3  Tulitikkuleikit polttivat Kuusimäen koulun *Etelä-Saimaa*.  10.2.2014.  Arkistoitu 28.11.2016. Viitattu 29.11.2016.
15. 1 2  Pihlaja, Riitta: Tuhopoltot tulevat kalliiksi nuorukaisille Lappeenrannassa *Yle Uutiset*.  7.5.2014. Viitattu 29.11.2016.
16. 1 2  Päivinen, Tuomi: Pikkupoikien paperinpoltto sytytti Kuusimäen koulun *Yle Uutiset*.  10.2.2014. Viitattu 29.11.2016.
17. 1 2 3 4  Lehtinen, Sari: Vanhan Kuusimäen koulun tulipalo sammutettu *Yle Uutiset*.  7.2.2014. Viitattu 29.11.2016.
18. ↑  Kuusimäen vanha koulu ilmiliekeissä - pelastuslaitos kehottaa lähiseudun asukkaita pysymään sisällä *Etelä-Saimaa*.  7.2.2014.  Arkistoitu 18.4.2014. Viitattu 29.11.2016.
19. ↑  Kuusimäen koulusta jäljellä savuavat rauniot *Etelä-Saimaa*.  7.2.2014.  Arkistoitu 28.11.2016. Viitattu 29.11.2016.